Эстрадныя выканаўцы ўмеюць заявіць пра сябе, пры адсутнасці, як правіла, сур’ёзнай нагоды для размовы. Руку арбалетам параніў, машыну на паркоўцы падзёр, сэлфі на ўзмор’і зрабіў — і адразу прозвішча мільгаціць у мас-медыя. Айчыннаму тэатру ёсць пра што распавесці публіцы, аднак, ён нябыта саромеецца. Асабліва сціплы тэатр лялек. Днямі ж адбылося ўручэнне Расійскай нацыянальнай тэатральнай прэміі “Залатая маска” і адразу тры прадстаўнікі беларускага тэатра лялек атрымалі найвышэйшыя ўзнагароды ў суседзяў! І дзе інфармацыйная лавіна?